На основу члана 59. став 1. тачка 115. Закона о тржишту хартија од вредности и других финансијских инструмената (Сл. гласник РС бр. 41 од 02. Јуна 2006 године), одредаба Закона о привредним друштвима (Сл. гласник РС хр. 125/2004) и члана 42 Правилника о садржини и форми проспекта и других докумената који се подносе ради издавања хартија од вердности (Сл. гласник РС бр. 100/ 2006 године и 116/2006 годлне) , сходно својим овлашћењима из члана 20. став 1. Уговора о организовању

акционарског друштва Машинопројект Копринг а.д.(I/1 Ов.бр.12312/06), члана 17 и члана 22, тачка 10. Уговора о организовању акционарског друштва Машинопројект Копринг и члана 31 Статута Машинопројект Копринг а.д., **Скупштина Друштва на ванредној седници одржаној дана 17.09.2009.год.** донеси следећу

**О Д Л У К У**

**о издавању акција без јавне понуде ради замене постојећих**

**акција због промене њихове номиналне вредности у поступку**

**повећања основног(акцијског)капитала**

**Члан 1.**

Основни капитал Машинопројект Копринг а.д, са седиштем у Београду, Добрињска 8а, матични број 07022387, ПИБ 101512751, шифра делатности 74202, који је уписан у Регистар привредних субјеката Агенције за привредне регистре, износи 70.290.000,00 динара и исказан је у 70.290 акција, номиналне вредности по 1.000,00 динара свака, што је уписано и у Централном регистру, депоу и клирингу хартија од вредности (у даљем тексту: Централни регистар).

**Члан 2.**

У складу са Одлуком Скупштине акционара од 07.04.2009 године о усвајању финансијских извештаја за 2008 годину, који су потврђени од стране ревизора, укупна вредност основног (акцијског) капитала са стањем на дан 31.12.2008. године износи 120.020.344,00 динара.

Повећање је настало приписивањем сразмерног дела кумулираних ревалоризациних резерви из периода до 2003. године у износу од 49.730.344 динара основном акцијском капиталу, а ради усклађивања висине капитала са одредбама Закона о рачуноводству и ревизији и Међународним стандардима финансијског извештавања, по годишњем рачуну за 2004.годину.

**Члан 3.**

У складу са одлуком Скупштине акционара од 17.09.2009 године повећава се основни (акцијски) капитал из резерви Друштва у износу од 175.556,00 динара, а ради усклађивања номиналне вредности акција које морају бити дељиве са 10.

Након приписивања дела резерви, основни (акцијски) капитал Друштва износи 120.195.900,00 динара и биће као такав исказан у финансијским извештајима за 2009 годину.

**Члан 4.**

Овом Одлуком врши се издавање обичних акција II емисије, серија А у укупном обиму од 120.195.900,00 динара, тј. 70.290 комада обичних акција појединачне номиналне вредности од по 1.710,00 динара поакцији, којима се замењује 70.290 акција претходне емисије, појединачне номиналне вредности 1.000,00 динара.

Ова емисија је без јавне понуде ради промене номиналне вредности акција и њиховог усклађивања са одредбама Закона о привредним друштвима.

Након издавања ових акција у складу са овом Одлуком, поништава се 70.290 комада обичних акција чије су ознаке ИСИН број: РСМАСПЕ15368 и ЦФИ код: ЕСВУФР, појединачне номиналне вредности 1.000,00 динара.

Након утврђивања нове номиналне вредности, основни акцијски капитал издаваоца акција износи 120.195.900,00 динара.

**Члан 5.**

Акције из предходног члана су обичне акције,гласе на име и носе ознаке ЦФИ код: \_\_\_\_\_\_\_ и ИСИН број:\_\_\_\_\_\_\_\_ који су додељени од стране Централног регистра ХОВ.

**Члан 6.**

Акције из ове Одлуке сматрају се уплаћене у целини и власници акција задржавају непромењена стечена права и то:

* право управљања сразмерно учешћу у основном капиталу,
* право на учешће у расподели добити, сразмерно учешћу у основном капиталу,
* право на део ликвидационе масе, односно стечајне масе друштва, након исплате поверилаца у случају престанка друштва,
* право на једнакост са акционарима који поседују акције исте врсте,
* друга права предвиђена законом и Оснивачким актом Машинопројект Копринг а.д.
* свака акција даје право на један глас у Скупштини Машинопројект Копринг а.д.

**Члан 7.**

Пре и после издавања ових акција, у складу са овом Одлуком, проценат учешћа у акционарском капиталу и у управљачкој структури акционара који су уписани као акционари у Централном регистру остаје непроменљив (за једну акцију номиналне вредности **1.000,00 динара** добије се једна акција номиналне вредности **1.710,00 динара** што одговара принципу равноправности и сразмерности).

Акције које се издају на основу ове Одлуке, преносе се и евидентирају у облику електронског записа у Информационом систему Централног регистра, након добијања ЦФИ кода и ИСИН броја. Као доказ о власништву над акцијама из ове Одлуке служиће евиденција акционара који се води у Централном регистру ХОВ.

**Члан 8.**

Након промене номиналне вредности акција у складу са овом Одлуком замењују се све акције наведене у члану 1. ове Одлуке.

**Члан 9.**

0 спровођењу ове Одлуке стараће се директор Машинопројект Копринг а.д, који се овлашћује за предузимање неопходних правних радњи за њено извршење.

**Члан 10.**

Ова Одлука ступа на снагу даном доношења, спровешће се у роковима предвиђеним Законом, а примењује се од дана пријема решења Комисије за хартије од вредности о одобрењу издавања акција из ове одлуке.

**ПРЕДСЕДНИК СКУПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**